‘আর কোনও মামলা নয়’, সুপ্রিম রায়ে স্বস্তিতে ইউটিউবার রণবীর আল্লাহবাদিয়া

নয়াদিল্লি: সুপ্রিম কোর্টে (Supreme Court) বড়সড় স্বস্তি পেলেন ইউটিউবার রণবীর আল্লাহবাদিয়া (YouTuber Ranveer Allahbadia) । ইউটিউবারের বিরুদ্ধে কোনও থানায় আর কোনও মামলা দায়ের করা যাবে না বলে জানিয়ে দিয়েছে শীর্ষ আদালত।

সম্প্রতি টেলিভিশনে স্ট্যান্ড আপ শো ‘ইন্ডিয়াস গট ট্যালেন্ট’ (‘India’s Got Talent’) নামে একটি শো চলাকালীন ইউ টিউবার রণবীর আল্লাহবাদিয়াকে বাবা- মায়ের যৌনতা নিয়ে অপ্রীতিকর প্রশ্ন করতে দেখা যায়।

সেই শো চলাকালীন রণবীরের এই প্রশ্ন নিয়ে অন্যান্য উপস্থাপকরাও রীতিমতো হাসাহাসি করেন। তার পরেই চরম বিতর্কর মুখোমুখি হন রণবীর।

আদালতকে রণবীর জানিয়েছেন, তিনি ও তার পরিবার খুনের হুমকি পেয়েছেন। অসম, মহারাষ্ট্র সহ আরও দু থেকে তিনটি রাজ্যে তার নামে এফআইআর দায়ের হয়েছে। গুয়াহাটি পুলিশের গ্রেফতারের বিরুদ্ধে আগাম জামিনের আবেদনের জন্য আহ্বান করেছিলেন রণবীর।

আরও পড়ুন: চরমে বিদ্যুৎ সংকট, এসি-র উপর নিষেধাজ্ঞা জারি করল ইউনুস সরকার!

মঙ্গলবার এই মামলায় বিচারপতি সুর্য কান্ত (Justice Surya Kant) ও বিচারপতি এন কোটিশ্বর সিং (Justice N Kotiswar Singh) ডিভিশন বেঞ্চ সেই আবেদন শোনে। শুনানি চলাকালে কোর্ট বলে, আদালত এই ধরনের বিনোদন জগতের মানুষকে কেন প্রাধান্য দেবে? বিচারপতি এন কোটিশ্বর সিং তীব্র ভর্ৎসনা করে বলেন, কোনও মানুষ নিজেকে মনে করছেন সে মানুষের কাছে খুব জনপ্রিয়। কারণ সাধারণ মানুষ তার কথা শুনছে, আর মঞ্জুর করছে বলে? বিচারপতি প্রশ্ন করেন, আপনি বলুন পৃথিবীর কোন মানুষ আছেন, যিনি এই ধরনের শব্দ পছন্দ করবেন?

সুপ্রিম কোর্ট ‘দ্য বিয়ার বাইসেপস’ পডকাস্টারকে তার মন্তব্যের জন্য কঠোরভাবে তিরস্কার করেছে এবং বলেছে, ‘আপনি যে শব্দগুলি ব্যবহার করেছেন, তাতে অভিভাবকরা লজ্জা পাবেন। বোন ও মেয়েরা লজ্জা পাবে। গোটা সমাজ লজ্জায় ভুগবে। এতে বিকৃত মনের পরিচয় পাওয়া যায়।’

আল্লাহবাদিয়া আইনজীবী বলেন যে তার মক্কেল হুমকি পাচ্ছেন, বিচারপতি সূর্য কান্ত বলেন, “আপনি যদি অশ্লীল ভাষা ব্যবহার করে সস্তা প্রচার পেতে পারেন, তাহলে এই ব্যক্তি (যিনি আবেদনকারীকে হুমকি দিয়েছেন) হুমকি দিচ্ছেন, তিনিও প্রচার চাইছেন।”

শীর্ষ আদালত জানিয়েছে, যে আবেদনকারী তদন্তে যোগদানের জন্য উপযুক্ত নিরাপত্তার জন্য মহারাষ্ট্র এবং অসম পুলিশের কাছে যেতে পারেন।

থানে ও গুয়াহাটিতে দায়ের করা এফআইআরে আল্লাহবাদিয়া আপত্তিকর মন্তব্যের জন্য আদালত মহারাষ্ট্র ও আসামকে নোটিশ জারি করেছে এবং থানে ও গুয়াহাটিতে তার গ্রেফতারের উপর অন্তর্বর্তীকালীন স্থগিতাদেশ দিয়েছে।

‘ইন্ডিয়া’স গট ল্যাটেন্ট’-এর একটি পর্বে বাবা-মা এবং যৌনতা সম্পর্কে আল্লাবাদিয়ার মন্তব্যের পর বিতর্ক শুরু হয়। এই মন্তব্যের ফলে অনলাইনে তার এবং অনুষ্ঠানের প্রযোজক, উপস্থাপক এবং অংশগ্রহণকারীদের বিরুদ্ধে তীব্র ক্ষোভের সৃষ্টি হয়, যাদের অনেকেই পুলিশি মামলার মুখোমুখি হয়েছেন এবং জিজ্ঞাসাবাদের জন্য তলব করা হয়েছে।

আরও দুজন অনুষ্ঠানের উপস্থাপক সাময় রাইমা এবং অংশগ্রহণকারী অপূর্ব মাখিজাও হুমকির সম্মুখীন হয়েছেন। দুজনের নামে পুলিশে মামলা হয়েছে। যেমন আরেকজন সোশ্যাল মিডিয়া প্রভাবশালী আশিস চঞ্চলানি।

ঘটনা নিয়ে চাঞ্চল্য তৈরি হতেই নিজের মন্তব্যের জন্য আবারও ক্ষমা চান আল্লাবাদিয়া। তিনি বলেন, “বাবা-মা সম্পর্কে আমার মন্তব্য অসংবেদনশীল এবং অসম্মানজনক ছিল এবং আমি আন্তরিকভাবে দুঃখিত”।